SITHAI พุ่งกระฉูด 13% หลังโชว์งบ Q2 กำไรโต 219% แตะ 102 ล้าน 
SITHAI พุ่งกระฉูด 13% หลังโชว์งบไตรมาส 2/65 กำไรโต 219% แตะ102 ล้าน จากช่วงเดียวกันปีก่อน 32 ล้าน ยอดขายผลิตภัณฑ์เครื่องใช้ในครัวเรือน-บรรจุภัณฑ์เครื่องดื่มพุ่ง ด้านงวด 6 เดือนแรกกำไรทะลุ 173 ล้านบาท โต 82%  จากช่วงเดียวกันปีก่อน 94 ล้านบาท
SITHAI พุ่งกระฉูด 13% หลังโชว์งบ Q2/65 กำไรโต 219% แตะ 102 ล้านบาท จากช่วงเดียวกันปีก่อน 32 ล้านบาท ยอดขายผลิตภัณฑ์เครื่องใช้ในครัวเรือน-บรรจุภัณฑ์เครื่องดื่มพุ่ง
10 ส.ค. 2565

ผู้สื่อข่าวรายงานว่า วันนี้(10ส.ค.65) ราคาหุ้นบริษัท ศรีไทยซุปเปอร์แวร์ จำกัด (มหาชน)  หรือ SITHAI ณ เวลา 10:53 น. อยู่ที่ระดับ 1.47 บาท บวก 0.17 บาท หรือ 13.08% ราคาสูงสุด 1.62 บาท ราคาต่ำสุด 1.46 บาท ด้วยมูลค่าซื้อขาย 73.61 ล้านบาท

 สำหรับ SITHAI รายงานผลการดำเนินงานไตรมาส 2/2565 สิ้นสุดวันที่ 30 มิถุนายน 2565 มีกำไรสุทธิ 102.95 ล้านบาท โต 219% จากช่วงเดียวกันของปีก่อนอยู่ที่ 32.18 ล้านบาท

โดยผลการดำเนินงานเพิ่มขึ้นเนื่องจากในไตรมาส 2/2565 รายได้จากการขายอยู่ที่ 2,438 ล้านบาท เพิ่มขึ้น 598 ล้านบาทหรือร้อยละ 32.5 จากไตรมาส 2/2564 การเพิ่มขึ้นของยอดขายที่สำคัญมาจากกลุ่มผลิตภัณฑ์เพื่องาน อุตสาหกรรมโดยเฉพาะผลิตภัณฑ์บรรจุภัณฑ์เครื่องดื่มของกิจการในประเทศเวียดนามที่มีการเติบโตขึ้นมาก
อีกทั้งรายได้กลุ่มผลิตภัณฑ์เครื่องใช้ในครัวเรือนของกิจการในประเทศเวียดนามก็เพิ่มขึ้นอันเป็นผลมาจากเศรษฐกิจประเทศเวียดนามที่ เริ่มฟื้นตัวจากโควิด กอปรกับมีปัจจัยหนุนจากการเป็นเจ้าภาพจัดการแข่งขันซีเกมส์ครั้งที่ 31 ในเดือนพฤษภาคมทำให้มีการ บริโภคเพิ่มสูงขึ้น